

**Spoštovani starši, učenke in učenci!**

Glede na okrožnico MIZŠ vam sporočam, da bo od ponedeljka, 12. 4. 2021, za vse učence in učenke pouk ponovno potekal v prostorih šole.

Pravila in omejitve ostajajo v celoti enaka, kot so veljala pred zaprtjem.

**Še vedno velja:**

* **V šolo naj pridejo samo zdravi otroci.** Če otrok zboli, naj ostane doma. S tem bomo zmanjšali tveganje za širjenje bolezni. Starše naprošamo, da v primeru bolezni otroka o tem obvestijo razrednika. Prav tako vas naprošamo, da nas obveščate o morebitni potrjeni okužbi z virusom Sars CoV-2 v družini, da bomo lahko pravočasno ukrepali v skladu z navodili NIJZ.
* **Šolski prevozi so organizirani po ustaljenem voznem redu. Učenci si morajo pred vstopom na avtobus ali kombi razkužiti roke in ves čas prevoza nositi zaščitno masko!**
* Obvezno je razkuževanje rok ob vstopu v šolo.
* Učenci se preobujejo v garderobi in jo zapustijo v najkrajšem možnem času. Ne pozabiti na ključe garderobnih omaric.
* Temeljito umivanje rok.
* **Obvezno nošenje mask za vse učence od 6. do 9. razreda in zaposlene. Učenci od 1. do vključno 5. razreda maske nosijo v skupnih prostorih ter pri gibanju po šoli. Prav tako so maske obvezne pri pouku izbirnih predmetov in neobveznih izbirnih predmetov, saj so nekateri učenci vključeni v manjše heterogene skupine iz različnih oddelkov. Maske niso obvezne pri pouku športa.**
* Temeljito zračenje prostorov.
* Dodatna topla oblačila.
* Pouk je organiziran v »mehurčkih«.
* **Spodbujanje k dejavnemu prihodu in odhodu domov (peš). Daljši čas druženja in bivanja v šoli pomeni večjo možnost za morebitni prenos okužbe.**
* **Za učence 1. razreda bo jutranje varstvo organizirano od 6.30.** Učenci ostalih razredov na pouk počakajo v svoji matični učilnici. Tudi, če je 1. uro na urniku ŠPORT!
* **Prehrana je organizirana po enakem časovnem razporedu.**

Kljub trenutni epidemiološki situaciji moramo narediti vse, kar je v naši moči, da ostanemo zdravi.

S spoštovanjem, Alojzija Mušič, v. d. ravnatelja